 
П Р О Т О К О Л  № 22
 
Днес, 10.03.2021 година (сряда) от 16:00 часа, на основание чл. 23, ал. 4, т. 1 от ЗМСМА и чл. 56, ал. 2 от Правилника за организацията и дейността на Общински съвет – Вършец, неговите комисии и взаимодействието му с общинската администрация за мандата 2019 – 2023 г. се проведе извънредно заседание на Общински съвет - Вършец, в заседателната зала на Общинска администрация Вършец.
 
Заседанието започва с 13 положили клетва общински съветника.
 
Във връзка с чл. 27, ал. 2 от ЗМСМА, заседанието е законно и може да взема решения.
 
На заседанието присъстваха още: Петър Стефанов – зам.-кмет на община Вършец;
 
Заседанието беше открито и ръководено от инж. Анатоли Димитров – председател на Общински съвет - Вършец.
ДНЕВЕН РЕД
 
1.      Разглеждане и вземане на решение по Докладна записка с вх. № 76/ 05.03.2021 г. относно предложение за изменение и допълнение на чл. 29, ал. 2 от Наредбата за определянето и администрирането на местните такси и цени на услуги на територията на община Вършец по     чл. 9 от ЗМДТ.
      Докладва:  инж.Иван Лазаров – Кмет на община Вършец
 
 
Гласували: “за”- 13; “против” – няма; “въздържали се” – няма;             
                               ПРИЕМА СЕ  
 
ПЪРВА ТОЧКА: Разглеждане и вземане на решение по Докладна записка с № 76/ 05.03.2021 г. относно предложение за изменение и допълнение на чл. 29, ал. 2 от Наредбата за определянето и администрирането на местните такси и цени на услуги на територията на община Вършец по чл. 9 от ЗМДТ.
 
      Докладва:  Петър Стефанов – зам.-кмет на община Вършец
 
Изказаха се: П. Стефанов, инж. А. Димитров;
 
Общински съвет – Вършец прие:
РЕШЕНИЕ № 208
 
           I. Общински съвет – Вършец на основание чл. 21, ал. 2 от Закона за местното самоуправление и местната администрация /ЗМСМА/ и чл. 9 от Закона за местните данъци и такси /ЗМДТ/, изменя и допълва чл. 29, ал. 2 от Наредбата за определянето и администрирането на местните такси и цени на услуги на територията на община Вършец, по чл. 9 от ЗМДТ, както следва:
     За децата от подготвителните групи в задължително предучилищно образование не се заплаща такса за дейностите по хранене, като средствата се осигуряват от държавата и се предоставят, чрез бюджета на община Вършец по бюджета на ДГ „Слънце“, гр. Вършец.
          II. Изменението и допълнението на чл. 29, ал. 2 от Наредба за определянето и администрирането на местните такси и цени на услуги на територията на община Вършец, по чл. 9 от ЗМДТ, влиза в сила от датата на приемане на решението.
          III. Задължава Кмета на община Вършец в 7 /седем/ дневен срок от приемане на настоящото решение да публикува в сайта на община Вършец изменението и допълнение на  чл. 29, ал. 2 от Наредбата за определянето и администрирането на местните такси и цени на услуги на територията на община Вършец, по чл. 9 от ЗМДТ.
 
 
 
Гласували поименно: “за” – 13 – инж. А. Димитров,  И. Андров, А. Николова, д-р Р. Дамянова,       В. Маринов, В. Замфиров, И. Замфиров, А. Маджарски, Л. Симова, Б. Христов, И. Цветанов,              Н. Томов, Г. Найденов; “против” – няма; “въздържали се” – няма;
                                                                                                          ПРИЕМА СЕ
                                                                                                                    
Поради изчерпване на дневния ред, председателят на общински съвет – Вършец закри заседанието в 16:10 часа 
 
инж. АНАТОЛИ ДИМИТРОВ
Председател на Общински съвет – Вършец
 
 
 
 
 
 
Даниела Андреева                                                                    Съгласувано с юрисконсулт
Технически сътрудник ОбС                                                               /Антон Тошев 
